สวัสดีค่ะ เพื่อนๆชาวนักกินทุกคน^^
เชื่อว่าใครๆหลายคนก็ต้องชอบกินส้มตำใช่มั้ยคะ แต่เดี๋ยวนี้มีการครีเอทส้มตำให้ดูหลากหลายมากขึ้น
คราวนี้มาลองชิมส้มตำทอดดีกว่าค่ะ
มาที่ร้าน ตำแซ่บ อยู่เลยโรงพยาบาลจักษุรัตนิน มานิดหน่อย อยู่ข้างร้านมิสเตอร์โดนัท ถนนอโศกค่ะ ข้างๆมศว ทางออกประตูเล็กๆอ่ะค่ะ
ร้านนี้เป็นร้านส้มตำที่เพิ่งเปิดใหม่ ไม่ใหญ่มากค่ะ เลยลองเข้าไปกินดู
เมนุที่สั่งคือส้มตำทอดค่ะ เพื่อนๆเราสั่งส้มตำไข่เค็ม ส้มตำไทย ส้มตำปู และข้าวเหนียวค่ะ
ข้าวเหนียวนี่น่ารักนะคะ เค้าใส่เป็นกล่องไม้มาอ่ะค่ะ น่ากินดี
ส่วนรสชาติส้มตำทอดของเรา อร่อยค่ะ ใช่ได้เลย เข้มข้นดี เป็นน้ำราดแบบรสชาติส้มตำไทยเลยค่ะ ไม่เผ็ดมาก เปรี้ยวหวาน เครื่องครบ แต่เสียอย่างเดียวน้ำน้อยไปหน่อย ตัวส้มตำที่ทอดมาเยอะเลย น้ำไม่พอกิน555+ เลี่ยนนิดหน่อยค่ะ
ส่วนส้มตำอื่นๆรสชาติจัดจ้านแซ่บใช้ได้เลยค่ะ ไม่ผิดหวังแน่นอนเลยค่ะ
ราคาไม่แพงมากค่ะ ประมาณ 30-60 บาท
ถ้าเกิดแวะผ่านมาแถวนี้ก็ลองเปลี่ยนบรรยากาศมาชิมส้มตำในห้องแอร์บ้างก็ดีนะคะ หายร้อนขึ้นมานิดนึง
ส่วนที่ร้านนี้มีเมนูอื่นๆด้วยนะคะ ไก่ทอดเกลือ คอหมูย่าง รูปดูน่ากินมากเลย แต่ไม่ได้สั่ง555+